Näiteks tegi põllumajandusminister ettepaneku riigi omandis oleva põllumajandusmaa kasutamise korraldamiseks edaspidi. Praegu kasutavad põllumehed ajutiste maakasutuslepingutega 25 000 hektarit riigi maid. Ja kui edaspidi nende maade režiim muutub, st riik vastava maa erastab, siis ostueesõigus on maa senistel kasutajatel ehk põllumeestel. See on väga oluline, et järjepidevust põllumajandustoodangus, aga eelkõige järjepidevust talu  majapidamist ja talueluviisis hoida, nii et maad saavad harida ka edaspidi, isegi kui riigimaa erastatakse, saavad harida tegelikult põllumehed, need, kes seda maad harida mõistavad.